CELEX: 62007TN0234
Language: et
Date: 2007-07-03 00:00:00
Title: Kohtuasi T-234/07: 3. juulil 2007 esitatud hagi — Koninklijke Grolsch versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/39
            
         3. juulil 2007 esitatud hagi — Koninklijke Grolsch versus komisjon
   (Kohtuasi T-234/07)
   (2007/C 211/75)
   Kohtumenetluse keel: hollandi
   Pooled
   
      Hageja: Koninklijke Grolsch NV (esindajad: advokaat M. B. W. Biesheuvel ja advokaat J. K. de Pree)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada tema suhtes tehtud otsus täielikult või osaliselt, igal juhul aga hagejat puudutavas osas;
            
         
               —
            
            
               tühistada talle määratud rahatrahv, teise võimalusena vähendada selle suurust;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 18. aprilli 2007. aasta otsuse EÜ lepingu artikli 81 kohaldamise menetluses (asi COMP/B-2/37.766 — Madalmaade õlleturg), millega määrati hagejale rahatrahv.
   Hageja tugineb oma hagis kolmele menetlusveale. Esiteks kestis menetlus ülemäära kaua, mistõttu ületati mõistlikku menetluse kestvust. Teiseks rikuti kaitseõigusi sellega, et hagejale ei antud võimalust tutvuda teiste menetlusosaliste vastustega vastuväiteteatisele. Kolmandaks rikuti hea halduse põhimõtet, sealhulgas hoolsuskohustust ja süütuse presumptsiooni, kuna komisjon käitus kontrollimisel erapoolikult, jättis süüst vabastavad argumendid arvesse võtmata ning kontrollis puudulikult ning ilma nõutava hoolsuseta.
   Lisaks esitab hageja kuus etteheidet komisjoni tuvastatud asjaolude kohta. Nii on komisjon esiteks kokkusaamiste väidetavat eesmärki, teiseks nende käigus väidetavalt toimunud äri- ja eraklientide jagamist, kolmandaks muude äritingimuste väidetavat kooskõlastamist, neljandaks nii ärieesmärgil kui ka isiklikeks vajadusteks tarnitava õlle, kaasa arvatud private–label-õlle hindade ja hinnatõusude väidetavaid kokkuleppeid ja ühtlustamist, viiendaks rikkumiste väidetavat kestvust ja kuuendaks hageja väidetavat vahetut osalemist EÜ lepingu artikli 81 rikkumistes tuvastades rikkunud põhjendamiskohustust ja hea halduse põhimõtet.
   Lõpetuseks esitab hageja kaks argumenti määratud rahatrahvi suuruse vastu. Komisjon on rikkunud määruse nr 1/2003 (1) artikli 23 lõiget 2, kuna ta kasutas seadusega ettenähtud ülemmäära rakendades sellist käibe mõistet, mis hõlmab ka aktsiisimakse. Pealegi on määratud rahatrahv menetluse pikka kulgu arvestades ning võrreldes samal ajal toimunud Belgia õlle alase kohtuvaidlusega (2) ebaproportsionaalne.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).
   
      (2)  Asi IV/37.614/F3 PO/Interbrew ja Alken Maes (ELT 2003, L 200, lk 1).